***(ПРОЕКТ)***

**Д О Г О В О Р**

 **№:** ................................

**ДОСТАВКА НА 110 БРОЯ НОВИ ЕДИНИЧНИ АВТОБУСИ И СПЕЦИАЛИЗИРАНО ОБОРУДВАНЕ КЪМ ТЯХ**

 Днес, ………… год., в гр. София, между:

 1. **„СТОЛИЧЕН АВТОТРАНСПОРТ” ЕАД**, ЕИК № 121683408, със седалище и адрес на управление: гр. София, п.к. 1612, общ. Столична, р-н „Красно село”, ул. „Житница” № 21, представлявано от Изпълнителния директор Слав Йорданов Монов, от една страна, наричанo ВЪЗЛОЖИТЕЛ

и

2. ………………….……………....…………………………..….……., регистрирано ……………………………….. със седалище и адрес на управление: …......…………….……….…..……, представлявано от …………………….…………………………….….……., ………………., от друга страна, наричанo ИЗПЪЛНИТЕЛ,

Като взеха предвид:

- Решение на Съвета на директорите на „СТОЛИЧЕН АВТОТРАНСПОРТ” EАД № ..... от ................ год. за провеждане на открита процедура за възлагане на обществена поръчка с предмет „Доставка на 110 броя нови единични автобуси и специализирано оборудване към тях”;

- Обявление, публикувано в сайта на АОП под № ... от ................... год., и обявено съгласно чл. 45в, ал. 2 от Закона за обществените поръчки;

- Определена комисия за провеждане на процедура за възлагане на обществена поръчка с предмет: „Доставка на 110 броя нови единични автобуси и специализирано оборудване към тях”;

- Решение № …………………. /……………......…….. на Съвета на директорите на ВЪЗЛОЖИТЕЛЯ, за определяне на изпълнител, съгласно чл. 73 от ЗОП,

сключиха настоящия договор за следното:

**І. ПРЕДМЕТ НА ДОГОВОРА**

1. Възложителят възлага, аИЗПЪЛНИТЕЛЯТ приема да достави на ВЪЗЛОЖИТЕЛЯ 110 броя нови единични автобуси, принадлежности към тях и специализирано оборудване, наричани по долу „автобусите”

Марка: ...........................................................,

Модел: ...........................................................,

Производител: ...............................................,

при условия и срокове, описани в този договор.

1.1. Всички автобуси трябва да отговарят напълно на изискванията на ВЪЗЛОЖИТЕЛЯ, потвърдени от ИЗПЪЛНИТЕЛЯ в офертата му, и съгласно приложените към договора: Техническа спецификация (Приложение № 1), Техническо предложение за участие в процедурата, вкл. съставните му части (Приложение № 2), и Ценово предложение (Приложение № 3), представляващи неразделна част от настоящия договор.

**II. ЦЕНА НА ДОГОВОРА И УСЛОВИЯ НА ПЛАЩАНЕ**

2. Единичните цени са както следва:

1. Доставка на един автобус, включително принадлежности: ……………….. без ДДС.
2. Допълнително оборудване, софтуер и др. за диагностика и ремонт към тях (1 комплект):...............без ДДС
3. Обучения, съгласно изискванията е ................................ без ДДС.

3. Общата цена за доставка е франко адреса на ВЪЗЛОЖИТЕЛЯ в гр. София, посочен в обявлението като място на доставка.

3.1. Общата цена възлиза на ...............лева без ДДС.

3.2. Общата цена включва:

* 1. Доставката на всички 110 автобуса;
	2. Оборудване, софтуер и др. специални инструменти, необходими за ремонт на двигателя - 3 броя;
	3. Оборудване, софтуер и др. специални инструменти, необходими за ремонт на скоростната кутия (в рамките на регламентираните от производителя на скоростната кутия ремонти) - 3 броя;
	4. Оборудване за тестване на скоростната кутия след ремонт (в рамките на регламентираните от производителя на скоростната кутия ремонти) - 3 броя;
	5. Оборудване за диагностика на пневматичните системи- 3 броя;
	6. Оборудване за диагностика и управление на системите на двигателя- 3 броя;
	7. Оборудване за диагностика и ремонт на електрическите системи- 3 броя;
	8. Принадлежности към всеки един от автобусите, като резервна гума, предупредителен триъгълник, пътни инструменти, аптечка, пожарогасители и др.;
	9. Обучение на персонала на ВЪЗЛОЖИТЕЛЯ – инструктори на водачи на автобуси …….. бр. в срок ....................... преди доставката на първата партида автобуси; сервизни работници …….. бр., в срок ................................;
	10. Гаранционното обслужване на автобусите.
	11. Всички други разходи по изпълнение на предмета на договора.

4. Плащането на цената по договора се извършва по следния начин:

4.1. Аванс, в размер на 20 % (двадесет процента) от цената – в срок до 60 (шестдесет) календарни дни от датата на осигуряване на финансирането, след представяне на фактура;

4.2. Окончателно плащане, в размер на 80 % (осемдесет процента) от цената на всяка партида в срок до 30 (тридесет) дни след подписване на констативeн протокол по чл.9, въвеждане на автобусите в експлоатация и представяне на фактура.

4.3. От всяко окончателно плащане пропорционално се приспада преведения аванс.

5. Всички плащания се извършват по банков път, в ………………. *(валута)*, по посочената банковата сметка на изпълнителя: IBAN ……………............................................., BIC: …......……........................………, банка: ……………………................................

6. ИЗПЪЛНИТЕЛЯТ издава на ВЪЗЛОЖИТЕЛЯ данъчна фактура в съответствие с действащите нормативни разпоредби.

**III. ДОСТАВКА. ПРИЕМАНЕ И ОДОБРЕНИЕ**

7. Доставката на автобусите се извършва съгласно представения от ИЗПЪЛНИТЕЛЯ график, посочен в Приложение № 2 Техническо предложение.

7.1. Доставката се извършва на адрес: гр. София, п.к. 1612, общ. Столична, р-н Красно село, ул. „Житница” № 21.

7.2. За дата на изпълнение на доставката се счита датата, на която автобусите са доставени на адреса на ВЪЗЛОЖИТЕЛЯ.

8. Приемането на автобусите се извършва от назначена от ВЪЗЛОЖИТЕЛЯ комисия след доставката им и има за цел да установи съответствието им с техническата спецификация от офертата на ИЗПЪЛНИТЕЛЯ по количество, качество (външен оглед), окомплектоване и наличие на експедиционни документи. За приемането се съставят приемателно-предавателени протоколи.

8.1. ИЗПЪЛНИТЕЛЯТ се задължава при доставката на автобусите да предоставя на ВЪЗЛОЖИТЕЛЯ и следните документи:

1. Документи от регистрацията на автобусите, които са необходими за експлоатация им;
2. Оригинал на Сертификат за съответствие, издаден от производителя или оригинал на Удостоверение за индивидуално одобряване на ново превозно средство по Наредба № 60, съгласно изискванията на действащото българско и европейско законодателство;
3. Мащабни схеми с нанесени размери, компановка на салона и други технически данни (мин. 3 комплекта);
4. Мащабни схеми на електрическото оборудване и пневматичните системи (мин. 3 комплекта);
5. Ръководство за експлоатация и ежедневно обслужване на български език (за всеки автобус);
6. Ръководство на оборудването за диагностика (мин. 4 бр.);
7. Ръководство за поддръжка и ремонт на ДВГ, скоростна кутия, трансмисия, (или на всичко) (мин. 5 бр.);
8. Ръководство за периодично техническо обслужване (мин. 5 бр.);
9. Пълен каталог за резервни части, със съответните каталожни номера за поръчка (мин. 3 бр.);
10. Списък на най-бързо износващите се части, възли или агрегати необходими при експлоатацията за гаранционния пробег и в следващия пробег от 200 000 km;

8.2. При констатирани от комисията несъответствия или липси в предадените документи, те се отбелязват в протокола за приемане и се определя срок, не по-дълъг от 5 работни дни, за отстраняване на недостатъците. Всички разходи във връзка с отстраняването на недостатъците по доставката са за сметка на ИЗПЪЛНИТЕЛЯ.

9. Одобряването на доставените автобуси се извършва чрез констативни протоколи, подписани за ВЪЗЛОЖИТЕЛЯ от всички членове на назначената от него комисия и от поне двама определени представители на ИЗПЪЛНИТЕЛЯ.

9.1. Подписването на констативните протоколи се извършва в срок до 10 (десет) дни след подписване на приемателно-предавателните протоколи.

9.2. Когато комисията констатира неизпълнение или лошо изпълнение на предмета на договора, това се отбелязва в констативния протокол и се определя разумен срок за отстраняване на недостатъците. Всички разходи по отстраняването на недостатъците са за сметка на ИЗПЪЛНИТЕЛЯ.

9.3. След отстраняване на недостатъците страните подписват окончателен констативен протокол.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

10. ИЗПЪЛНИТЕЛЯТ се задължава:

1. Да изпълни задълженията си по договора точно, в съответствие с документацията за участие, офертата си и Техническото си предложение;
2. Да предаде **а**втобуситевтехническа изправност и окомплектовка, съгласно оферираното, нормите и документацията на завода-производител;
3. Да предостави на ВЪЗЛОЖИТЕЛЯ сертификат за съответствие с одобрения тип превозно средство, издаден от производителя, съгласно изискванията на действащото българско и европейско законодателство, както и списък с данните на всеки автобус (номер на двигател, шаси и др.);
4. Да предоставя, при поискване от ВЪЗЛОЖИТЕЛЯ, информация за хода на изпълнението на договора;
5. Да уведомява писмено ВЪЗЛОЖИТЕЛЯ за предстоящите доставки най-малко 10 (десет) дни, преди всяка доставка;
6. Да осигурява бързо и качествено гаранционното обслужване на автобусите в рамките на гаранционния срок, включително като доставя необходимите резервни части и консумативи в оторизиран от него сервиз или на ВЪЗЛОЖИТЕЛЯ.
7. ИЗПЪЛНИТЕЛЯТ се задължава да следи и да уведомява ВЪЗЛОЖИТЕЛЯ за проблеми и забелязани нередности, при изпълнението на договора.

11. ИЗПЪЛНИТЕЛЯТ има право:

11.1. Да иска от ВЪЗЛОЖИТЕЛЯ приемане на всяка качествено изпълнена доставка.

11.2. Да иска заплащане на уговореното възнаграждение за всяка качествено изпълнена доставка.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

12.ВЪЗЛОЖИТЕЛЯТ е длъжен:

1. Да приеме доставените автобуси, ако са в техническа изправност и окомплектовка в съответствие с документацията за участие, офертата и техническото предложение на ИЗПЪЛНИТЕЛЯ;
2. Да плати договорената цена при условията и в сроковете по този договор;
3. Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично писмено упомената от ИЗПЪЛНИТЕЛЯ като такава;
4. Да спазва гаранционните условия на производителя, съгласно указанията за експлоатация и поддръжка на автобусите;
5. При експлоатацията на автобусите да спазва всички технически изисквания и указания на завода-производител.

13. ВЪЗЛОЖИТЕЛЯТ има право:

1. Да иска от ИЗПЪЛНИТЕЛЯ да изпълни възложената доставка точно - в срок, без отклонение от уговореното и без недостатъци;
2. Да получава информация за хода на изпълнението на този договор, както и да осъществява текущ контрол;
3. Да дава задължителни указания на ИЗПЪЛНИТЕЛЯ по повод изпълнението на възложеното, стига те да не променят предмета на поръчката и оферираното от ИЗПЪЛНИТЕЛЯ;
4. Да получи от ИЗПЪЛНИТЕЛЯ сертификат за съответствие с одобрения тип превозно средство, издаден от производителя, съгласно изискванията на действащото българско и европейско законодателство, както и списък с данните на всеки автобус (номер на двигател, шаси и др.).
5. Да получава бързо и качествено гаранционното обслужване на автобусите в рамките на гаранционния срок.

**VI. ГАРАНЦИОННО И СЕРВИЗНО ОБСЛУЖВАНЕ**

14. ИЗПЪЛНИТЕЛЯТ осигурява гаранционното обслужване на автобусите през времето на гаранционния срок - от …………… месеца, или ……………. км, считано от датата на подписване на констативните протоколи за одобрение.

14.1. Към момента на сключването на този договор, ИЗПЪЛНИТЕЛЯТ ще осигурява необходимото гаранционно обслужване чрез посочен от него оторизиран сервиз/и, посочени в Приложение № 4 от договора.

14.2. Гаранционният срок за силовите агрегати е …………. години, а за антикорозионното покритие и хидроизолацията е ……….. години.

14.3. В срока на гаранционно обслужване ИЗПЪЛНИТЕЛЯТ се задължава да осигури необходимата консултантска помощ, свързана с гаранционното обслужване, без допълнително заплащане от страна на ВЪЗЛОЖИТЕЛЯ.

14.4.ИЗПЪЛНИТЕЛЯТ гарантира осигуряването на сервизното обслужване на автобусите**,** както и доставката на необходимите резервни части и консумативи в оторизирания сервиз или на ВЪЗЛОЖИТЕЛЯ.

14.5. ИЗПЪЛНИТЕЛЯТ се задължава с максимални срокове за сервизно обслужване на автобусите по части и агрегати, както следва:

а) до 72 часа за автобус;

б) до 20 календарни дни за шаси, преден и заден мост;

в) до 30 календарни дни за двигател и скоростна кутия.

**VІI. ГАРАНЦИЯ ЗА ИЗПЪЛНЕНИЕ. ГАРАНЦИЯ ЗА СРОКА НА ГАРАНЦИОННО ОБСЛУЖВАНЕ НА АВТОБУСИТЕ**

15. Към момента на подписване на този договор ИЗПЪЛНИТЕЛЯТ предоставя гаранция за изпълнението му под формата на ……*(банкова гаранция/парична сума)*…….., в размер на 5 % (пет процента) от стойността на договора, чийто текст е предварително съгласуван с ВЪЗЛОЖИТЕЛЯ, която да гарантира изпълнението на всички договорни задължения на ИЗПЪЛНИТЕЛЯ.

15.1. Ако изпълнителят избере форма на гаранцията „банкова гаранция”, тя трябва да бъде безусловна и неотменима. Банковата гаранция, чийто текст следва да бъде предварително съгласуван с Възложителя, се представя в оригинал и трябва да бъде със срок на валидност не по-кратък от 30 (тридесет) дни след изтичане на гаранционния срок за автобусите, доставени с последната доставка по договора.

15.2. Възложителят освобождава гаранцията за изпълнение на договора на две части както следва:

1. 96 (деветдесет и шест) % от стойността на гаранцията за изпълнение ще бъде освободена в срок от 5 дни от подписване на констативен протокол без забележки за одобряване на последните доставени автобуси и оборудване,
2. Останалата част в размер на 4 (четири) % от стойността на гаранцията за изпълнение (или 0,2 (нула цяло и две) % от стойността на договора) се освобождава в срок от 30 (тридесет) дни след изтичане на гаранционния срок за автобусите, доставени с последната доставка по договора и подписване без забележки на окончателен констативен протокол за изпълнение на задълженията по гаранционното обслужване. Тази част служи като гаранция за изпълнение от страна на ИЗПЪЛНИТЕЛЯ на останалите му задължения за оставащия срок по договора. Тази част от гаранцията може да служи за изплащане на суми по начислени неустойки за забава на задълженията на ИЗПЪЛНИТЕЛЯ във връзка с гаранционното и сервизно обслужване на автобусите. В случай на начислени неустойки, същите се приспадат от размера на гаранцията.

15.3. Гаранцията за изпълнение се освобождава в сроковете по чл. 15.2 при условие, че ВЪЗЛОЖИТЕЛЯТ няма претенции към ИЗПЪЛНИТЕЛЯ за неизплатени щети или неустойки.

15.4. ВЪЗЛОЖИТЕЛЯТ задържа гаранцията за изпълнение на договора, ако:

а) в процеса на неговото изпълнение, възникне спор между страните, който е внесен за решаване от компетентен съд;

б) ако ИЗПЪЛНИТЕЛЯТ не започне работа по изпълнение на договора или договорът бъде развален по негова вина. В този случай, задържаната гаранция не изчерпва правата на ВЪЗЛОЖИТЕЛЯ за обезщетение.

15.5. ВЪЗЛОЖИТЕЛЯТ може по всяко време да усвои изцяло или частично гаранцията за изпълнение, ако ИЗПЪЛНИТЕЛЯТ не изпълнява задълженията си по този договор или ги изпълнява лошо – частично или забавено.

**VIIІ. СРОКОВЕ ЗА ИЗПЪЛНЕНИЕ НА ДОГОВОРА**

16. ИЗПЪЛНИТЕЛЯТ трябва да извърши доставката на всички автобуси, съгласно предложения от него график, но не по-късно от 10 (десет) месеца след датата на уведомлението за начало на изпълнението по т. 30 от договора. Автобусите следва да са на разположение за предаване/приемане в София на датата, съобщена предварително на ВЪЗЛОЖИТЕЛЯ.

17. Доставката на автобусите ще се извърши на партиди, както следва:

а) 70 бр. автобуси - до 7 месеца след уведомлението за начало на изпълнението по т. 30 от договора.

б) 40 бр. автобуси - до 10 месеца след уведомлението за начало на изпълнението по т. 30 от договора, съгласно графика предложен от ИЗПЪЛНИТЕЛЯ в офертата му;

в) Изпълнителят доставя диагностичната апаратура с необходимия софтуер за ДВГ и скоростна кутия, при доставката на първия автобус.

**IХ. ОТГОВОРНОСТИ ПРИ НЕИЗПЪЛНЕНИЕ**

18. ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0.3% (нула цяло и три процента) от стойността на партидата автобуси**,** предвидени за доставка, за всеки ден забава с повече от 10 (десет) работни дни от представения на ВЪЗЛОЖИТЕЛЯ график за доставка, но не повече от 10 (десет) процента от стойността на съответната доставка.

19.ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на2 % (два процента) от стойността на всеки ремонт, за всеки ден забава в изпълнението на задълженията си за гаранционно и сервизно обслужване по настоящия договор, но не повече от 30 (тридесет) процента от стойността на ремонта.

20. При забавено, лошо, частично или пълно неизпълнение на договора с повече от 45 (четиридесет и пет) дни, ВЪЗЛОЖИТЕЛЯТ има право едностранно да развали договора и да търси обезщетение за всички нанесени вреди.

21. При забава на плащанията по договора с повече от 45 (четиридесет и пет) дни, ВЪЗЛОЖИТЕЛЯТ дължи на ИЗПЪЛНИТЕЛЯ обезщетение в размер на законната лихва за забава за всеки просрочен ден, но не повече от 10 (десет) % от стойността на забавено плащане.

22. Страната, която е понесла вреда може да търси обезщетение и за по-големи вреди, надвишаващи размера на неустойката, респ. гаранцията за изпълнение.

23.Участниците вОбединение/консорциум, изпълнител по настоящия договор са солидарно отговорни за финансовите задължения на ИЗПЪЛНИТЕЛЯ – в следствие на реализирана отговорност за неизпълнение на задължения по настоящия договор*. - (Забележка: Текстът се вписва, когато изпълнителят е обединение/консорциум*)

**Х. КОНФИДЕНЦИАЛНОСТ**

24. Страните приемат, че информацията, станала им известна в хода на изпълнението на настоящия договор е конфиденциална и се задължават да я пазят, като не я разпространяват или довеждат до знанието на трети лица, включително и след прекратяването на договора.

25. Разкриването на тази конфиденциална информация или на част от нея може да бъде извършено по взаимно съгласие на страните в случаите, в които подобно предоставяне е наложително или се изисква по силата на нормативен акт, или съдебно разпореждане.

**XІ. НЕПРЕОДОЛИМА СИЛА**

26.Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава или не е информирала другата страна за възникването на непреодолима сила.

27.Страната, засегната от непреодолима сила (по смисъла на ЗОП), е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно, при настъпване на непреодолимата сила.

28.Докато трае непреодолимата сила, изпълнението на задължението се спира.

29.Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

**XІІ. СРОК НА ДОГОВОРА**

30. (1) Срокът за изпълнение на доставките по договора е 10 (десет) месеца, който започва да тече от датата на писменото уведомление на ВЪЗЛОЖИТЕЛЯ до ИЗПЪЛНИТЕЛЯ за начало на изпълнението (след осигуряване на финансирането) и е до датата на изтичане на последния гаранционен срок, съгласно настоящия договор.

* + 1. В случай че ВЪЗЛОЖИТЕЛЯТ не изпрати уведомление по т. 30, ал.1 за начало на изпълнението до ИЗПЪЛНИТЕЛЯ, до изтичането на шест месеца от подписване на договора, всяка от страните може да го прекрати с отправяне на писмено волеизявление до другата страна, без да дължи каквото и да е обезщетение на другата страна. Правото на прекратяване не може да бъде упражнено, ако до отправянето на писменото волеизявление по предходното изречение, ВЪЗЛОЖИТЕЛЯТ предостави уведомлението по ал. 1.

31. Настоящият договор се прекратява с изпълнение на всички задължения на страните по него, освен ако не бъде прекратен предсрочно.

**ХІII. ПРЕКРАТЯВАНЕ ИЛИ РАЗВАЛЯНЕ НА ДОГОВОРА**

32. Договорът се прекратява или разваля:

а) По взаимно съгласие между страните, изразено писмено;

б) Едностранно от изправната страна, с едномесечно писмено предизвестие, ако насрещната страна виновно не изпълнява свое задължение по договора;

в) От ВЪЗЛОЖИТЕЛЯ, по реда на чл. 43, ал. 4 от ЗОП.

33. Договорът може да бъде прекратен от ВЪЗЛОЖИТЕЛЯ без предизвестие когато:

1. ИЗПЪЛНИТЕЛЯТ изпадне в забава при изпълнение на задължението си за доставка на автобусите и забавата продължи повече от 45 (четиридесет и пет) дни;
2. ИЗПЪЛНИТЕЛЯТ достави автобуси, които не съответстват на договорените количества, качество или функционални и технически параметри и не е в състояние да отстрани несъответствията в срок до 30 (тридесет) дни;
3. ИЗПЪЛНИТЕЛЯТ не изпълнява системно други свои задължения по договора, прекъсва или забавя изпълнението им с повече от 10 (десет) работни дни след договорените срокове и въпреки отправеното писмено предизвестие от страна на ВЪЗЛОЖИТЕЛЯ продължи да не изпълнява тези си задължения.

34. В случаите по т. 33, 2) и 3), ВЪЗЛОЖИТЕЛЯТ задържа гаранцията за изпълнение като обезщетение и пристъпва към упражняване на правата си по нея.

**ХIV. ЗАКЛЮЧИТЕЛНИ КЛАУЗИ**

35.Всички известия между страните ще се смятат правилно адресирани, ако са изпратени на адреса на съответната страна. Всяка от страните е длъжна да уведоми своевременно - най-късно в десетдневен срок, другата страна за настъпила промяна в така посочения в настоящия договор адрес, банкова сметка, лице и данни за контакт.

36.1. Лице за контакти от страна на ВЪЗЛОЖИТЕЛЯ:

………………………………………………………........

тел: …………………………

факс: …………………………..

е-mail: …………………………

36.2. Лице за контакти от страна на ИЗПЪЛНИТЕЛЯ:

………………………………………………………

тел: ………………………….....

факс: …………………………..

е-mail: …………………………

37. Страните ще решават споровете, възникнали при и по повод изпълнението на договора или свързани с договора или с неговото тълкуване, недействителност, неизпълнение или прекратяване, по взаимно съгласие, а при непостигане на съгласие – въпросът се отнася за решаване пред компетентния съд на територията на Република България. Приложимо е българското право по реда на Гражданския процесуален кодекс.

38. За неуредените в настоящия договор въпроси ще се прилага действащото българско законодателство, регламентиращо съответните отношения – Закона за обществените поръчки, Търговски закон, Закон за задълженията и договорите и пр.

39. Страните по настоящия договор не могат да го променят или допълват, освен в случаите по чл. 43 от ЗОП.

Настоящият договор се подписа в два еднообразни екземпляра – по един за всяка от страните.

Неразделна част от настоящия договор са следните приложения:

 - Приложение № 1 Техническа спецификация;

- Приложение № 2 Техническо предложение;

- Приложение № 3 Ценова оферта.

- Приложение № 4 Оторизирани сервизи

 …………….………..……...…….………..

 **ВЪЗЛОЖИТЕЛ: ИЗПЪЛНИТЕЛ:**